KISKŐRÖS VÁROS POLGÁRMESTERE
ELŐTERJESZTÉS
 (a Képviselő-testület 2025. június 25-i ülésére)
TÁRGY: 
KÖZFELADAT ELLÁTÁSI SZERZŐDÉS MEGKÖTÉSE A KŐRÖSSZOLG KFT.-Vel intézmény ÜZEMELTETÉSI, valamint köztisztasági és parkfenntartási FELADATOK ELLÁTÁSA TÁRGYÁBAN
Kiskőrös Város Képviselő-testülete a 35/2020. határozatában úgy döntött, hogy támogatási szerződést köt intézmény üzemeltetési, valamint köztisztasági és parkfenntartási közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel 2020. július 1. napjától 2025. június 30. napjáig terjedő öt év határozott időtartamra.
Tekintettel arra, hogy 2025. július 01-től is feladatellátás átadás történik, a szükséges forrás biztosítását a továbbiakban is támogatási szerződés keretében célszerű átadni, szintén határozott 5 év időtartamra. A közfeladatellátási szerződés megkötéséről és tartalmáról a Képviselő-testület dönt. A támogatási összeg felülvizsgálata a 2025. évi költségvetés tervezése során megtörtént és Kiskőrös Város 2025. évi költségvetéséről szóló önkormányzati rendeletébe beépítésre került. Az intézmény üzemeltetési feladatok ellátásához 191.658 ezer Ft, a köztisztaság és parkfenntartás feladatokhoz 133.486 ezer Ft kiadási előirányzat került beépítésre a 2025. évi költségvetésbe. Ennek megfelelően az időarányos támogatási összeget tartalmazza a támogatási szerződés.
A felügyelő bizottság a napirendi pontot várhatóan 2025.06.24. napján tárgyalja.
A fentiek alapján javaslom, hogy a Képviselő-testület az intézmény üzemeltetési, valamint köztisztasági és parkfenntartási közfeladatok ellátásához kapcsolódóan a határozat-tervezetben foglaltak szerint döntsön.

Kiskőrös, 2025. június 17.
 Domonyi László sk.
                                                                                                                              polgármester
HATÁROZAT- TERVEZET
A Képviselő-testület

1.
egyetért azzal, hogy Kiskőrös Város Önkormányzata támogatási szerződést köt intézmény üzemeltetési közfeladatok ellátása tárgyában a Kőrösszolg Nonprofit Kft-vel 2025. július 1. napjától 2030. június 30. napjáig terjedő öt év határozott időtartamra jelen határozat 1. sz. melléklete szerinti tartalommal, az abban részletezett feladatok ellátására.

2.
egyetért azzal, hogy Kiskőrös Város Önkormányzata támogatási szerződést köt köztisztaság és parkfenntartási közfeladatok ellátása tárgyban a Kőrösszolg Nonprofit Kft-vel 2025. július 1. napjától 2030. június 30. napjáig terjedő öt év határozott időtartamra jelen határozat 2. sz. melléklete szerinti tartalommal, az abban részletezett feladatok ellátására. 

3.
felhatalmazza a polgármestert az 1-2. pontban meghatározott támogatási szerződések aláírására. 

Felelős: 
Polgármester
Határidő: 
2025. június 30.

